《送李幼章》
宋代·姚勉

梁间呢呢燕将雏，林中栌栌反哺乌。
君前舍羹颍谷子，橐中寘箪翳桑夫。
五年得金方还养，有妇有妇愁秋胡。
士生志大虽江湖，不堪回首飞云孤。
伏雌扊扅且未率，占鹊日日于及晡。
箧中莱衣幸可看，腰下何必印若苏。
因君归去长嗟吁，君有母遗我独无。
为亲负米今已矣，落日恸哭悲丘墟。
愿君升堂奉甘腴，毋使专美徐仲车。

作者简介：姚勉（1216～1262），乳名二郎，学名冲，因避讳改名勉，字述之、成一，号蜚卿、飞卿，古天德乡（今江西宜丰县新庄镇）灵源村人。宋嘉定9年（1216）生，初生时，曾被弃之山野雪地，故其成年后自号“雪坡”以志不忘。